Kostroma se kombers | | INKKostroma se kombers – INK
Titel: Kostroma se kombers
Datum gepubliseer: 6 September 2017 Aantal woorde: 107 55 Kere gelees ♥2
Omvou my met jou blomkombers
wek die son, uit haar winterslaap
Onthou om die lemoenbloeisels
se geure vry te laat.
Stuur dit met die wind op
laat dit los hier voor my deur
Stop die winter in haar spore,
betower haar met kleur.
Wink die skoenlappers nader,
hits hulle aan so met die wind
Vra die voëls om te vergader,
as die naguil vroegdag ophou sing
Swaai jou septer oor die vaalgras
laat die veldblomme weer blom.
Voor jy die reënboog met nuwe kleure was,
vra tog die geelperskereën
om góú hierlangs te kom!
* Kostroma: Russiese godin van vrugbaarheid en personifikasie van die lente *
Pragtig werk baie mooi